
RAPORT COMUN

asupra propunerii legislative privind completarea art.118 al Ordonanţei de urgenţă a Guvernului nr.195/2002 privind circulaţia pe drumurile publice

În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, cu propunerea legislativă privind completarea art.118 al Ordonanţei de urgenţă a Guvernului nr.195/2002 privind circulaţia pe drumurile publice, trimisă Comisiei juridice, de disciplină şi imunităţi, Comisiei pentru industrii şi servicii şi Comisiei pentru transporturi şi infrastructură cu adresa Plx nr.314/2014 din 10 iunie 2014 şi înregistrată cu nr.4c-11/672 din 11 iunie 2014, nr.4c-3/246/2015 şi nr.4c-26/108/2014 din 11 iunie 2014.


Potrivit dispoziţiilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins proiectul propunerii legislative, în şedinţa din 3 iunie 2014.


Consiliul Legislativ a avizat favorabil proiectul de lege, cu observaţii şi propuneri, conform avizului nr.153/17.02.2014.


Guvernul României, nu susţine iniţiativa legislativă, conform adresei nr.678 din 11 aprilie 2014


Proiectul de lege supus dezbaterilor are ca obiect de reglementare completarea art.118 din Ordonanţa de urgenţă a Guvernului nr.195/2002 privind circulaţia pe drumurile publice, republicată, cu un nou alineat, în sensul prevederii, în sarcina serviciului poliţiei rutiere, a verificării existenţei hotărârii judecătoreşti prin care este respinsă plângerea împotriva procesului-verbal de constatare a contravenţiei şi de aplicare a sancţiunii.
Trebuie precizat faptul că alin.(31) al art.118 la care face trimitere propunerea legislativă a fost abrogat, fiind declarat neconstituţional prin Decizia CCR nr.500/2012. 


Membrii Comisiei pentru transporturi şi infrastructură au examinat propunerea legislativă în şedinţa din 23.09.2015. La lucrările comisiei au fost prezenţi 19 de deputaţi, din totalul de 22 membrii ai comisiei.


Membrii Comisiei pentru industrii şi servicii au examinat propunerea legislativă în şedinţa din 23.09.2015. La lucrările comisiei au fost prezenţi 16 de deputaţi, din totalul de 18 membrii ai comisiei. 

Membrii Comisiei juridice, de disciplină şi imunităţi au examinat propunerea legislativă în şedinţa din 23.11.2015. La lucrările comisiei au fost prezenţi 20 de deputaţi, din totalul de 26 membrii ai comisiei.

În urma dezbaterilor, membrii celor trei Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative privind completarea art.118 al Ordonanţei de urgenţă a Guvernului nr.195/2002 privind circulaţia pe drumurile publice.


În raport cu obiectul şi conţinutul său, proiectul de lege face parte din categoria legilor organice. 

                      PREŞEDINTE,                                                SECRETAR,

      Bogdan Liviu CIUCĂ                             Sorin-Constantin STRAGEA  
                 VICEPREŞEDINTE,                                           SECRETAR,

      Marin GHEORGHE                                    Radu Bogdan ŢÎMPĂU
                     PREŞEDINTE,                                                 SECRETAR,

             Mihai LUPU                                              Constantin GALAN

Consilier parlamentar: Niculina Badea

Consilier parlamentar: Cristina Donea

Consilier parlamentar: Ioan Bivolaru

Consilier parlamentar: Ana Maria Schaer

	O.U.G. nr.195/2002, republicată, la data depunerii iniţiativei legislative
	Propunerea legislativă

	Art.118. - (1) Împotriva procesului-verbal de constatare a contravenţiilor se poate depune plângere, în termen de 15 zile de la comunicare, la judecătoria în a cărei rază de competenţă a fost constatată fapta.

(2) Plângerea suspendă executarea amenzilor şi a sancţiunilor contravenţionale complementare de la data înregistrării acesteia până la data pronunţării hotărârii judecătoreşti.

(3) Dovada înregistrării plângerii depuse la judecătorie în termenul prevăzut la alin. (1) se prezintă de contravenient la unitatea de poliţie din care face parte agentul constatator, care va efectua menţiunile în evidenţe şi îi va restitui permisul de conducere.

(31) Hotărârea judecătorească prin care judecătoria soluţionează plângerea este definitivă şi irevocabilă. 

(4) În termen de 15 zile de la data pronunţării hotărârii judecătoreşti prin care instanţa a respins plângerea împotriva procesului-verbal de constatare a contravenţiei, contravenientul este obligat să se prezinte la serviciul poliţiei rutiere care îl are în evidenţă pentru a preda permisul de conducere.

(5)Neprezentarea contravenientului în termenul prevăzut la alin. (4), în mod nejustificat, atrage majorarea cu 30 de zile a duratei de suspendare a exercitării dreptului de a conduce.


	
	

	
	
	La art.118, după alin.(5), se introduce un nou alineat, alin.(6), cu următorul cuprins:

„(6) Verificarea existenţei hotărârii judecătoreşti prevăzută la alin.(31) revine, la data predării permisului de conducere, în sarcina serviciului poliţiei rutiere.”
	La 01.09.2012 alin.(31) al art.118 a fost abrogat, fiind declarat neconstituţional prin Decizia CCR nr.500/2012 


